Document ID: 31999D0194

RÅDETS AFGØRELSE af 22. februar 1999 om indgåelse af rammeaftalen om samarbejde mellem Det Europæiske Økonomiske Fællesskab og republikkerne Costa Rica, El Salvador, Guatemala, Honduras, Nicaragua og Panama (1999/194/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 113 og 130 Y sammenholdt med artikel 228, stk. 2, første punktum, og stk. 3, første afsnit,
under henvisning til forslag fra Kommissionen (1),
under henvisning til udtalelse fra Europa-Parlamentet (2), og
ud fra følgende betragtning:
Rådet bør med henblik på virkeliggørelsen af sine målsætninger for forbindelserne med tredjelande godkende rammeaftalen om samarbejde med republikkerne Costa Rica, El Salvador, Guatemala, Honduras, Nicaragua og Panama -
TRUFFET FØLGENDE AFGØRELSE:
Artikel 1
Rammeaftalen om samarbejde mellem Det Europæiske Økonomiske Fællesskab og republikkerne Costa Rica, El Salvador, Guatemala, Honduras, Nicaragua og Panama godkendes herved på Fællesskabets vegne.
Teksten til aftalen er knyttet til denne afgørelse.
Artikel 2
Formanden for Rådet foranstalter den notifikation, der er omhandlet i artikel 37 i aftalen.
Artikel 3
Kommissionen for De Europæiske Fællesskaber, bistået af repræsentanter for medlemsstaterne, repræsenterer Fællesskabet i den blandede kommission, der er nedsat ved artikel 33 i aftalen.
Artikel 4
Denne afgørelse træder i kraft dagen efter offentliggørelsen i De Europæiske Fællesskabers Tidende.
Udfærdiget i Luxembourg, den 22. februar 1999.

Labels: 18
15
5